《凤山》
宋代·谢黻

高台伊昔来凤凰，于今凤去台亦荒。苍苍竹实有霜露，飒飒梧叶生秋凉。

西风斜日开晴色，閒步瑶阶访仙迹。道人诵罢蕊珠经，老鹤一声山月白。

作者简介：建宁人，字彦章。谢诇子。哲宗绍圣元年进士。提举河北常平。蔡京当政，改铸当十大钱，黻奏言实诱民为奸利，主不可，为京所忌，连遭贬谪。后通制潭州，除吏部郎中，又因不附和权贵出，判兴化军。以亲老归。卒年八十四。